RIALACHÁN CUR CHUN FEIDHME (AE) 2021/278 ÓN gCOIMISIÚN

an 16 Feabhra 2021

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin “Volaille de Bresse” / “Poulet de Bresse” / “Poularde de Bresse” / “Chapon de Bresse” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), go háirithe Airteagal 52(2) de,

De bharr an méid seo a leanas:

(1) De bhun na chéad fhomhíre d’Airteagal 53(1) de Rialachán (AE) Uimh. 1151/2012, scrúdaigh an Coimisiún iarratas na Fraince ar fhormheas leasuithe ar shonraíocht ainm tionscnaimh faoi chosaint “Volaille de Bresse” / “Poulet de Bresse” / “Poularde de Bresse” / “Chapon de Bresse”, atá cláraithe faoi Rialachán (CE) Uimh. 1107/96 ón gCoimisiún (2) arna leasú le Rialachán (CE) Uimh. 1509/2000 ón gCoimisiún (3) agus Rialachán Cur Chun Feidhme (AE) Uimh. 1121/2013 ón gCoimisiún (4).

(2) Ós leasú nach mion an leasú atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh mar a cheanglaítear le pointe (a) d’Airteagal 50(2), den Rialachán sin in Iris Oifigiúil an Aontais Eorpaigh (5).

(3) Toisc nár cuireadh aon ráiteas agóide de réir bhrí Airteagal 51 de Rialachán (AE) Uimh. 1151/2012 faoi bhráid an Choimisiúin, ba cheart an leasú ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Formheastar leis seo na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Volaille de Bresse” / “Poulet de Bresse” / “Poularde de Bresse” / “Chapon de Bresse” (STFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 16 Feabhra 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1107/96 ón gCoimisiún an 12 Meitheamh 1996 maidir le tásca geografacha agus ainmniúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 148, 21.6.1996, lch. 1).

(3) Rialachán (CE) Uimh. 1509/2000 ón gCoimisiún an 12 Iúil 2000 lena leasaítear ítimí i sonraíocht roinnt ainmneacha atá san Iarscríbhinn a ghabhann le Rialachán (CE) Uimh. 1107/96 maidir le tásca geografacha agus ainmniúcháin faoin nós imeachta a leagtar síos in Airteagal 17 de Rialachán (CEE) Uimh. 2081/92 (IO L 174, 13.7.2000, lch. 7).

(4) Rialachán Cur Chun Feidhme (AE) Uimh. 1121/2013 ón gCoimisiún an 6 Samhain 2013 lena bhformheastar leasuithe nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint [Volaille de Bresse/Poulet de Bresse/Poularde de Bresse/Chapon de Bresse (STFC)] (IO L 299, 9.11.2013, lch. 26).

(5) IO C 322, 30.9.2020, lch. 30.